Anɛ E Sa Nɛ Ma He Su Tsakemi Tsɔɔmi ɔ Ma Ye Lo?\nKANE NGƐ Abbey Abkhaz Abui Acholi Afrikaans Albanian Alur Amerika Mumuihi A Gbi Arabic Argentina Mumuihi A Gbi Armenian Assamese Attié Australia Mumuihi A Gbi Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivia Mumuihi A Gbi Boulou Britian Mumuihi A Gbi Bulgarian Cakchiquel (Central) Cambodian Catalan Cebuano Chichewa Chile Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuukese Chuvash Cibemba Cinamwanga Cinyanja Colombia Mumuihi A Gbi Croatian Czech Damara Dangme Danish Dayak Ngaju Digor Drehu Dutch Ecuador Mumuihi A Gbi Edo Efik English Estonian Ewe Faroese Fijian Finland Mumuihi A Gbi Finnish Fon French Ga Galician Garifuna Georgian German Gokana Greek Guarani Gujarati Gun Guéré Haitian Creole Hausa Hebrew Herero Hiligaynon Hindi Hmong (White) Hungarian Hungary Mumuihi A Gbi Iban Ibanag Ibinda Igbo Iloko Indonesian Irish Isoko Italian Italy Mumuihi A Gbi Japan Mumuihi A Gbi Japanese Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani (Roman) Korea Mumuihi A Gbi Korean Kosraean Krio Kwangali Kwanyama Lamba Latvian Lenje Lhukonzo Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mexico Mumuihi A Gbi Mixe Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigeria Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguay Mumuihi A Gbi Persian Peru Mumuihi A Gbi Pidgin (Cameroon) Poland Mumuihi A Gbi Polish Ponapean Portuguese Portuguese (Portugal) Punjabi Punjabi (Shahmukhi) Quebec Mumuihi A Gbi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Southern Greece) Rotuman Runyankore Russia Mumuihi A Gbi Russian Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tarascan Tatar Telugu Tetun Dili Thai Tlapanec Tojolabal Tongan Toraja Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Uruund Uzbek Valencian Venezuela Mumuihi A Gbi Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zimbabwe Mumuihi A Gbi Zulu\nSANE BIMI 9\nKe su tsakemi tsɔɔmi ɔ ji anɔkuale ɔ, lɛɛ wami be si hie daa. Ke nɔ ko lɛ e bɔ je ɔ kɛ níhi nɛ ngɛ mi ɔ, lɛɛ wa ma nyɛ maa le nɔ́ he je nɛ wa ngɛ wami mi, kɛ nɔ́ nɛ maa ba hwɔɔ se.\nMo susu si fɔfɔɛ nɛ ɔ he nɛ o hyɛ: Alex li nɔ́ nɛ e maa pee. E he ye kaa Mawu ko ngɛ, nɛ lɛ nɛ e bɔ níhi. Se mwɔnɛ ɔ, tsɔɔlɔ nɛ e tsɔɔ mɛ níhi nɛ wami ngɛ a mi ɔ a he ní ɔ, ma nɔ mi ha mɛ kaa su tsakemi tsɔɔmi ɔ ji anɔkuale, ejakaa a kɛ tsɔɔmi nɛ ɔ da níhi a mi hlami nɛ da nɛ je mi si kpali pee ɔ nɔ. Alex sume kaa nihi nɛ a susu kaa e li nɔ́. E de e he ke: ‘Mɛnɔ ji mi nɛ ke je mi si kpali tsɔɔ kaa su tsakemi tsɔɔmi ɔ ji anɔkuale ɔ, ma de ke e be mi?’\nKe mo ji Alex ɔ, anɛ o maa kplɛɛ su tsakemi tsɔɔmi ɔ nɔ kaa e ji anɔkuale akɛnɛ womihi nɛ nyɛ kaseɔ ngɛ sukuu ɔ tsɔɔ jã a he je lo?\nNihi nɛ a heɔ su tsakemi tsɔɔmi ɔ yeɔ ɔ kɛ nihi nɛ a heɔ yeɔ kaa nɔ ko lɛ bɔ níhi ɔ tsuo kɛ o ya yemi tsɔɔ nɔ́ nɛ a heɔ yeɔ ɔ, be mi nɛ a li nɔ́ he je nɛ a heɔ jamɛ a nɔ́ ɔ yeɔ.\nNi komɛ heɔ yeɔ kaa nɔ ko lɛ bɔ níhi akɛnɛ a tsɔɔ mɛ jã ngɛ a sɔlemihi a mi ɔ he je kɛkɛ.\nNi komɛ heɔ su tsakemi tsɔɔmi ɔ yeɔ akɛnɛ a tsɔɔ mɛ jã ngɛ sukuu ɔ he je kɛkɛ.\nSANE BIMI KAKAAKA EKPA NƐ E SA KAA O SUSU HE\nBaiblo ɔ de ke: “Tsu tsuaa tsu ɔ, nɔ ko nɛ fiaa; se Mawu lɛ bɔ níhi tsuo.” (Hebri Bi 3:4) Anɛ o ma nyɛ ma he munyu nɛ ɔ maa ye lo?\nKe nɔ ko na tsu ko nɛ e de ke tsa pi nɔ ko nɛ e ma tsu ɔ, jamɛatsɛ ɔ he ngɛ muɔ. Jã kɛ̃ nɛ ke nɔ ko tsɔɔ kaa pi Bɔlɔ ko nɛ e bɔ níhi nɛ wami ngɛ a mi ɔ, jamɛatsɛ ɔ hu he ngɛ muɔ\nNIHI DEƆ KE: Nɔ́ ngua ko nɛ e pɛ́ nɛ nɔ́ fɛɛ nɔ́ nɛ ngɛ je mluku ɔ mi ɔ ba.\n1. Mɛni lɛ e pɛ́ ɔ, nɛ mɛnɔ lɛ ha nɛ jamɛ a nɔ́ ɔ pɛ́ ɔ?\n2. Ke a ke níhi tsuo ba kɛkɛ aloo nɔ ko lɛ ha nɛ níhi tsuo ba a, te nɛɛ lɛ sisi numi ngɛ he?\nNIHI DEƆ KE: Adesahi je lohwehi a mi kɛ ba.\n3. Ke adesa je lohwe ko kaa siato mi kɛ ba a, lɛɛ mɛni he je mɔ nɛ adesa ngɛ nile kulaa pe siato ɔ?\n4. Mɛni he je nɛ adesa juɛmi kpi “wami yiblii” kake po he ɔ?\nNIHI DEƆ KE: Níhi a mi hlami tsɔɔ kaa su tsakemi tsɔɔmi ɔ ji anɔkuale.\n5. Anɛ nɔ nɛ deɔ jã a hu hla níhi a mi nɛ e na jã lo?\n6. Anɛ nihi fuu heɔ su tsakemi tsɔɔmi ɔ yeɔ akɛnɛ a de mɛ ke ní leli tsuo heɔ yeɔ ɔ he je lo?\n“Ke o ngɛ nyɛɛe ngɛ huetso ko mi nɛ o na tsu saminyayoo ko ɔ, anɛ o ma de ke: ‘Tso ɔmɛ nɔ si ngɛ a dɛ he nɛ mɛ nitsɛmɛ a pee tsu ɔ lo?’ Ngɛ anɔkuale mi ɔ, o be jã dee! Nile be mi kaa nɔ ko ma de jã. Ke jã a, lɛɛ mɛni he je nɛ wa ma he ye kaa je mluku ɔ ba ngɛ e dɛ he ɔ?”—Julia.\n“Ngɔɔ lɛ kaa nɔ ko de mo ke ní komɛ pɛ́ ngɛ womi peemi he ko, enɛ ɔ he ɔ, inki ɔ kpa kɛ wo níhi a he nɛ e pee munyunguhi a sisi tsɔɔmi womi ko nɛ se be. Anɛ o ma he sane nɛ ɔ maa ye lo?”—Gwen.\nMƐNI HE JE NƐ E SA KAA WA HE YE KAA MAWU NGƐ Ɔ?\nBaiblo ɔ woɔ wɔ he wami kaa waa kɛ wa “juɛmi nɛ to níhi a he.” (Roma Bi 12:1, NW) Enɛ ɔ tsɔɔ kaa e sɛ nɛ hemi kɛ yemi nɛ o ngɛ kaa Mawu ngɛ ɔ nɛ da níhi nɛ nyɛɛ se nɛ ɔ a nɔ kɛkɛ\nJÃ NƐ E PEEƆ MI (E peeɔ mi kaa nɔ ko ngɛ, nɛ e ngɛ he wami wawɛɛ pe nɔ tsuaa nɔ)\nWA BI YAA MA YA (I kɛ nihi nɛ a yaa sɔlemi lɛ ngɛ kpɔ kake mi)\nNƆ NYƐMI (Ye fɔli nyɛ ye nɔ kaa e sa nɛ ma he ye kaa Mawu ngɛ)\nMohu ɔ, e sa nɛ o le nɔ́ tutuutu he je nɛ o heɔ nɔ́ ko yeɔ ɔ.\n“Ke wa ngɛ sukuu tsu mi nɛ tsɔɔlɔ ɔ ngɛ bɔ nɛ nɔmlɔ tso ɔ tsuɔ ní ha a mi tsɔɔe ɔ, e haa nɛ i náa nɔ mi mami wawɛɛ kaa Mawu ngɛ. Nɔmlɔ tso ɔ he nɔ́ fɛɛ nɔ́, nyafii jio, ngua jio, e ngɛ ní tsumi nɛ e tsuɔ. A tsuɔ ní tsumi nɛ ɔ be mi nɛ wa hɛ be wa e he nɔ. Adesa juɛmi kpi bɔ nɛ wa nɔmlɔ tso ɔ ngɛ ha a he!”—Teresa.\n“Ke i na mɔ gagaaga ko, aloo mele ngua ko, aloo lɔle ɔ, i biɔ ye he ke, ‘Mɛnɔ lɛ pee nɔ́ nɛ ɔ?’ Bɔ nɛ lɔle he níhi tsuɔ ní ha pɛpɛɛpɛ ɔ tsɔɔ kaa nɔ ko nɛ ngɛ nile lɛ e pee. Nɛ ke nɔ ko lɛ e pee lɔle ɔ, lɛɛ nɔ ko nɛ bɔ adesahi hulɔ.”—Richard.\n“Si abɔ nɛ i ngɛ je mi si kpami he ní kasee ɔ, si abɔ nɛ i naa kaa su tsakemi tsɔɔmi ɔ be mi. . . . Ngɛ ye blɔ fa mi ɔ, e he wɛ kaa nɔ ko ma ‘he ye’ kaa Bɔlɔ ko ngɛ, se e he wa kaa nɔ ko ma he su tsakemi tsɔɔmi ɔ maa ye.”—Anthony.\nMO SUSU HE\nE ngɛ mi kaa jehahi babauu ji nɛ ɔ nɛ je mi si kpali bɔni su tsakemi tsɔɔmi ɔ mi hlami mohu lɛɛ, se loloolo ɔ, mɛ tsuo a juɛmi sɔɛ ngɛ he. Ke je mi si kpali po a juɛmi sɔɛ ngɛ su tsakemi tsɔɔmi ɔ he ɔ, anɛ tɔmi ngɛ he kaa o ma de ke o kplɛɛ we jamɛ a tsɔɔmi ɔ nɔ lo?\nNgɔɔ lɛ kaa nɔ ko nɛ o kɛ lɛ yaa sukuu de mo ke: “I he we yi kaa Mawu ngɛ. Anɛ moo o he ye kaa Mawu ngɛ lo?” Moo ngma nɔ́ nɛ o ma de lɛ.\nHyɛ video nɛ ji What Your Peers Say—Belief in God ɔ ngɛ www.jw.org. (Yaa BIBLE TEACHINGS > TEENAGERS)\nNíhi A Bilemi Kɛ Adebɔ Níhi Je Mi Si Kpami Kɛ Baiblo ɔ